
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2495 

4 Οκτωβρίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Τροποποίηση της υπ’ αριθμ. Κ1-802 απόφασης «Κα¬ 
θορισμός διαδικασιών, προϋποθέσεων, τεχνικών 
λεπτομερειών και λοιπών θεμάτων σχετικά με την 
λειτουργία των υπηρεσιών μιας στάσης για τη σύ¬ 
σταση Εταιρειών» ως προς τον τρόπο είσπραξης, 
απόδοσης και ελέγχου καταβολής Φ.Σ,Κ. 1 

Σύσταση Τριμελούς Ειδικού Υπηρεσιακού Συμβουλί¬ 
ου του Υπουργείου Εσωτερικών. 2 


Καθορισμός των απαιτούμενων δικαιολογητικών που 
πρέπει να υποβληθούν από την ΕΑΝΕΠ για την 
ανάπτυξη Επιχειρηματικού Πάρκου Εξυγίανσης 
(ΕΠΕ) και Επιχειρηματικού Πάρκου Ενδιάμεσου 
Βαθμού Οργάνωσης (ΕΠΕΒΟ), του τρόπου οργά¬ 
νωσής τους, των ελάχιστων έργων υποδομής, του 
τύπου και των προδιαγραφών της μελέτης χαρα¬ 
κτηρισμού της περιοχής για περιβαλλοντική εξυ¬ 
γίανση και της μελέτης συνδρομής των προϋπο¬ 
θέσεων ίδρυσης ΕΠΕΒΟ καθώς και κάθε άλλου 
σχετικού θέματος ανάπτυξης και λειτουργίας ΕΠΕ 
και ΕΠΕΒΟ σύμφωνα με το άρθρο 56, παρ. 12 του 


Ν. 3982/11 (ΦΕΚ 143/Α'/17-6-2011). 3 

Καθιέρωση υπερωριακής εργασίας σε μονίμους 
υπαλλήλους και ΙΔΑΧ στη Γενική Γραμματεία 
Νέας Γενιάς του Υπουργείου Παιδείας και Θρη¬ 
σκευμάτων. 4 


Α ΠΟΦΑΣΕΙ Σ 

Αριθμ. ΔΠΕΙΣ Δ 1145701 ΕΞ 2013 (1) 

Τροποποίηση της υπ’ αριθμ. Κ1-802 απόφασης «Καθορι¬ 
σμός διαδικασιών, προϋποθέσεων, τεχνικών λεπτομε¬ 
ρειών και λοιπών θεμάτων σχετικά με την λειτουργία 
των υπηρεσιών μιας στάσης για τη σύσταση Εται¬ 
ρειών» ως προς τον τρόπο είσπραξης, απόδοσης και 
ελέγχου καταβολής Φ.Σ.Κ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ - ΔΙΟΙΚΗΤΙΚΗΣ 
ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ 
ΔΙΑΚΥΒΕΡΝΗΣΗΣ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ - 
ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Α.Έχοντας υπόψη τις διατάξεις: 

1. Της παρ. 2 του άρθρου 4 του Ν. 3853/2010 (90/Β') 
«Απλοποίηση διαδικασιών σύστασης προσωπικών και 
κεφαλαιουχικών εταιρειών και άλλες διατάξεις». 

2. Του ν.3419/2005 (297/Α') «Γενικό Εμπορικό Μητρώο 
(Γ.Ε.ΜΗ.) και Εκσυγχρονισμός της Επιμελητηριακής Νο¬ 
μοθεσίας». 

3. Των άρθρων 17 έως 31 του Ν. 1676/1986 (204/Α'), 
«Καθορισμός Συντελεστών Φόρου Προστιθέμενης Αξίας 
και ρύθμιση άλλων θεμάτων», όπως ισχύει. 

4. Της παρ. 8 του άρθρου 8 του Ν. 2873/2000 (285 Α') 
«Φορολογικές ελαφρύνσεις και απλουστεύσεις και άλ¬ 
λες διατάξεις». 

5. Της παρ. 5 του άρθρου 18 του Ν. 2753/1999 (249/Α') 
«Απλοποιήσεις και ελαφρύνσεις στη φορολογία εισο¬ 
δήματος και άλλες διατάξεις». 

6. Του Ν. 2362/1995 (247/Α') «Περί δημοσίου λογιστικού 
ελέγχου των δαπανών του κράτους και άλλες διατάξεις». 

7. Του Π.Δ. 16/89 (6/Α') «Κανονισμός Λειτουργίας των 
Δημοσίων Οικονομικών Υπηρεσιών (Δ.Ο.Υ.)». 

8. Του Π.Δ. 86/ 2012 (141/Α') «Διορισμός Υπουργών, Ανα¬ 
πληρωτών Υπουργών και Υφυπουργών». 

9. Του Π.Δ. 87/ 2012 (142/Α')« Διορισμός Υφυπουργών». 

10. Του Π.Δ. 93/ 2012 (146/Α') «Διορισμός Υφυπουργού 
Εργασίας, Κοινωνικής Ασφάλισης και Πρόνοιας». 

11. Του Π.Δ. 119/2013 (153/Α') «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

12. Της υπ’ αριθμ. Κ1-802/23-3-2011 κοινής υπουργικής 
απόφασης Υπουργών Εσωτερικών Αποκέντρωσης και 
Ηλεκτρονικής Διακυβέρνησης, Οικονομικών, Οικονομί¬ 
ας Ανταγωνιστικότητας και Ναυτιλίας, Εργασίας και 
Κοινωνικής Ασφάλισης και Δικαιοσύνης Διαφάνειας και 
Ανθρωπίνων Δικαιωμάτων (470/Β'). 

13. Της υπ αριθμ. ΥΠΟΙΚ07927/19-09-2012 κοινής από¬ 
φασης του Πρωθυπουργού και του Υπουργού Οικονομι¬ 
κών (2574/Β') «Ανάθεση αρμοδιοτήτων στο Υφυπουργό 
Οικονομικών Γεώργιο Μαυραγάνη». 

14. Της υπ’ αριθμ. Υ43/05.07.2012 απόφασης του Πρω¬ 
θυπουργού (2094/Β') «Καθορισμός αρμοδιοτήτων του 
Αναπληρωτή Υπουργού Ανάπτυξης Ανταγωνιστικότητας 
Υποδομών Μεταφορών και Δικτύων Σταύρου Καλογιάν- 
νη». 

15. Της υπ’ αριθμ. 22365/97/05.07.2013 κοινής απόφασης 
του Πρωθυπουργού και του Υπουργού Εργασίας Κοι¬ 
νωνικής Ασφάλισης και Πρόνοιας (1667/Β') «Καθορισμός 
αρμοδιοτήτων στον Υφυπουργό Εργασίας Κοινωνικής 
Ασφάλισης και Πρόνοιας Βασιλείου Κεγκέρογλου». 

Β. Το γεγονός ότι από τις διατάξεις της παρούσας 
δεν προκύπτει δαπάνη για τον κρατικό προϋπολογισμό, 
αποφασίζουμε: 

Τροποποιούμε την υπ’ αριθμ. ΚΙ 802 (470/Β')/2011 από¬ 
φασή μας ως ακολούθως: 

Α) Η παράγραφος 3 του άρθρου 8 τροποποιείται ως εξής: 

Οι ιδρυτές της υπό σύσταση Εταιρείας ή ο εκπρό¬ 
σωπος αυτών συμπληρώνουν και υποβάλλουν δήλωση 
Φόρου Συγκέντρωσης Κεφαλαίου (Φ.Σ.Κ.), τα στοιχεία 
της οποίας καταχωρούνται στο σύστημα της Υπηρε¬ 
σίας Μιας Στάσης και αποστέλλονται ηλεκτρονικά με 
αυτόματο τρόπο στο Υπουργείο Οικονομικών. 

Β) Η παράγραφος 4 του άρθρου 8 τροποποιείται ως εξής: 

Ο έλεγχος της δήλωσης Φ.Σ.Κ. δεν διακόπτει τη δια¬ 
δικασία σύστασης και απόδοσης Α.Φ.Μ. της εταιρείας 
και δεν απαιτείται η αποστολή οποιοσδήποτε έγκρισης 
ή βεβαίωσης προς την Υπηρεσία μιας Στάσης. 

Γ) Η παράγραφος 11 του άρθρου 14 τροποποιείται 
ως εξής: 

Τα τέλη, καθώς και τυχόν άλλα ποσά εκτός Φ.Σ.Κ. που 
εισπράττονται από την Υπηρεσία μιας Στάσης για λο¬ 
γαριασμό τρίτων, επιμερίζονται και αποδίδονται στους 
δικαιούχους εντός 5 εργάσιμων ημερών από την επιτυχή 
καταχώρηση στο Γ.Ε.ΜΗ. Ειδικότερα τα εισπραττόμενα 
ποσά που αφορούν το Δημόσιο αποδίδονται την πέ¬ 
μπτη της χορήγησης Α.Φ.Μ. ημέρα. Η καταβολή γίνεται 
με χρέωση του τραπεζικού λογαριασμού που τηρεί η 
Κεντρική Υπηρεσία Γ.Ε.ΜΗ., σύμφωνα με τις παραγρά¬ 


φους 1 και 4 του άρθρου 13 της υπ’ αριθμ. ΚΙ 802/2011 
κοινής υπουργικής απόφασης και πίστωση του τραπεζι¬ 
κού λογαριασμού των δικαιούχων με ηλεκτρονικά μέσα. 
Η κεντρική υπηρεσία Γ.Ε.ΜΗ. αποστέλλει ηλεκτρονικά 
προς τους δικαιούχους τριμηνιαίες συγκεντρωτικές 
καταστάσεις στις οποίες περιγράφονται αναλυτικά τα 
εισπραχθέντα ποσά, η ημερομηνία είσπραξης, καθώς και 
τα ακόλουθα στοιχεία της καταβάλλουσας εταιρείας: 

α. Όνομα και η επωνυμία 

β. Νομική Μορφή 

γ. Α.Φ.Μ. 

δ. Αριθμός Γ.Ε.ΜΗ. 

ε. Κεφάλαιο 

στ. Ειδικά για τον Ο.Α.Ε.Ε., τα ονόματα και Α.Φ.Μ. των 
εταίρων για τους οποίους εισπράχθηκαν δικαιώματα 
εγγραφής. , 

Δ) Στο μέρος Α της υπ’ αριθμ. ΚΙ 802/2011 κοινής 
υπουργικής απόφασης και μετά το άρθρο 14 προστί¬ 
θεται νέο άρθρο: 

Άρθρο 14 α 

1. Η Υπηρεσία μιας Στάσης υποχρεούται να αποστέλ¬ 
λει ηλεκτρονικά, στη Γ ενική Γ ραμματεία Πληροφοριακών 
Συστημάτων του Υπουργείου Οικονομικών τα στοιχεία 
των δηλώσεων Φ.Σ.Κ. που περιλαμβάνονται και απο¬ 
τελούν αναπόσπαστο κομμάτι της δήλωσης έναρξης/ 
μεταβολής μη φυσικού προσώπου. 

2. Η διαβίβαση της δήλωσης πιστοποιεί ταυτόχρονα 
α) ότι έχουν υποβληθεί και ελεγχθεί όλα τα απαιτούμενα 
δικαιολογητικά για την απόδοση του Α.Φ.Μ. και β) ότι 
το ποσό που αναγράφεται στη Δήλωση Φ.Σ.Κ. έχει ει- 
σπραχθεί σύμφωνα με τα οριζόμενα στο άρθρο 13 παρ. 1 
της υπ’ αριθμ. Κ1-802/2011 κοινής υπουργικής απόφασης. 

3. Ο Α.Φ.Μ. αποδίδεται άμεσα από το Υπουργείο Οι¬ 
κονομικών και συσχετίζεται αυτόματα με τη δήλωση 
του Φ.Σ.Κ. Ως ημερομηνία υποβολής δήλωσης ορίζεται 
η ημερομηνία απόδοσης του Α.Φ.Μ. 

4. Η Κεντρική Υπηρεσία του Γ.Ε.ΜΗ. υποχρεούται να 
αποδίδει το συνολικό ποσό του Φ.Σ.Κ., σύμφωνα με την 
παρ. 11 του άρθρου 14 της υπ’ αριθμ. ΚΙ-8 02/23-3-2011 
κοινής υπουργικής απόφασης (470/Β') όπως αυτή ισχύει 
με την παρούσα, στο λογαριασμό του Δημοσίου που 
τηρείται στη Τράπεζα Ελλάδος υπ’ αριθμ. «23/200121010 
ΔΟΥ Κατοίκων Εξωτερικού» την 5η εργάσιμη ημέρα από 
την ημερομηνία απόδοσης Α.Φ.Μ. 

5. Μετά την απόδοση των σχετικών ποσών η Κεντρική 
Υπηρεσία Γ.Ε.ΜΗ. αποστέλλει στη Δ.Ο.Υ. Κατοίκων Εξω¬ 
τερικού και στη Διεύθυνση Πολιτικής Εισπράξεων/Γρα¬ 
φείο στη Γ.Γ.Π.Σ., με ηλεκτρονικό ταχυδρομείο (θ-πιαίΙ), 
το συνολικό ποσό της μεταφοράς των χρημάτων της 
ημέρας από τον λογαριασμό της κεντρικής υπηρεσίας 
του Γ.Ε.ΜΗ. στον εν λόγω λογαριασμό του Δημοσίου, για 
τις περιπτώσεις που έχει ολοκληρωθεί η απόδοση Α.Φ.Μ. 

6. Επιπλέον για τον έλεγχο των κατατεθέντων ποσών 
σε σχέση με τα ποσά που εμφανίζονται στις υποβλη- 
θείσες δηλώσεις η Κεντρική Υπηρεσία Γ.Ε.ΜΗ. αποστέλ¬ 
λει στη Διεύθυνση Πολιτικής Εισπράξεων/Γραφείο στη 
Γ.Γ.Π.Σ., σε ημερήσια βάση κατάσταση είσπραξης Φ.Σ.Κ. 
(αρχείο θχοθΙ) με ηλεκτρονικό ταχυδρομείο (θ-πιαίΙ), στο 
οποίο αναγράφονται οι Α.Φ.Μ. και το πλήθος τους, η 
ημερομηνία απόδοσης Α.Φ.Μ., η ημερομηνία κατάθεσης 
στον εν λόγω λογαριασμό του Δημοσίου και το συνο¬ 
λικό ποσό αυτού. 

7. Εάν μετά τον έλεγχο των κατατεθέντων ποσών 
σε σχέση με τα ποσά που εμφανίζονται στις υποβλη- 
θείσες δηλώσεις, προκόψει μικρότερη κατάθεση, τότε 
ενημερώνεται εγγράφως από τη Διεύθυνση Πολιτικής 
Εισπράξεων/Γραφείο στη Γ.Γ.Π.Σ., η κεντρική υπηρεσία 
Γ.Ε.ΜΗ. η οποία καταθέτει άμεσα τη διαφορά με ξεχω¬ 
ριστή κατάθεση και ηλεκτρονικό αρχείο. Επιπλέον η 
Διεύθυνση Πολιτικής Εισπράξεων/Γραφείο στη Γ.Γ.Π.Σ., 
ενημερώνει εγγράφως την Οικονομική Επιθεώρηση 
για καθυστερημένη απόδοση ώστε να καταλογιστεί ο 
οφειλόμενος τόκος υπερημερίας. Εάν από τον έλεγχο 
προκύψει μεγαλύτερη κατάθεση από την κεντρική υπη¬ 
ρεσία Γ.Ε.ΜΗ., τότε η διαφορά θα καλυφθεί με ισόποσα 
μικρότερη κατάθεση την επόμενη ημέρα. 

8. Η Δ.Ο.Υ. Κατοίκων Εξωτερικού, με βάση την ημερή¬ 
σια συγκεντρωτική κατάσταση της κεντρικής Υπηρεσίας 
του Γ.Ε.ΜΗ. και την απόδειξη της Τράπεζας Ελλάδος, 
εισάγει το γενικό σύνολο της κατάστασης στο ημερο¬ 
λόγιο εισπράξεων πιστώνοντας το λογαριασμό 111-760 
«Τακτοποιητέες Εισπράξεις Δημοσίων Διαχειριστών - 
Φόρου Συγκέντρωσης Κεφαλαίου μέσω της Κεντρικής 
Υπηρεσίας του Γ.Ε.ΜΗ.». 

9. Η Γ.Γ.Π.Σ., μετά την απόδοση Α.Φ.Μ., δημιουργεί όλες 
τις απαραίτητες εγγραφές που χρειάζεται στα υποσυ¬ 
στήματα του Ολοκληρωμένου Πληροφοριακού Συστήμα¬ 
τος (Ο.Π.Σ.) ΤΑΧΙ3 και αποστέλλει τις εγγραφές αυτές 
στις αρμόδιες Δ.Ο.Υ. σε ημερήσια βάση. Ειδικότερα ως 
προς τον Φ.Σ.Κ. ενημερώνει το υποσύστημα «Αλλων Φό¬ 
ρων» με τις υποβληθείσες δηλώσεις και το υποσύστημα 
Εσόδων με τη βεβαίωση, το ηλεκτρονικό παραστατικό 
πίστωσης στις ατομικές μερίδες φορολογουμένων και 
πραγματοποιεί όλες τις απαραίτητες εγγραφές στα 
τηρούμενα βιβλία και στοιχεία των Δ.Ο.Υ. 

10. Η Διεύθυνση Πολιτικής Εισπράξεων/Γραφείο στη 
Γ.Γ.Π.Σ. σε συνεργασία με την Διεύθυνση Εφαρμογών 
Η/Υ της Γ.Γ.Π.Σ. πραγματοποιεί έλεγχο της κίνησης του 
εκτός προϋπολογισμού λογαριασμού στη ΔΟΥ Κατοί¬ 
κων Εξωτερικού σε συσχέτιση με τον καταβληθέντα 
Φ.Σ.Κ. σύμφωνα με τις παραληφθείσες δηλώσεις αυτού. 
Η διαδικασία του ως άνω ελέγχου και της συσχέτισης 
είναι ανεξάρτητη και δεν συνιστά προϋπόθεση για την 
εκτέλεση από τη Γ.Γ.Π.Σ. της δημιουργίας των εγγραφών 
στα υποσυστήματα του Ο.Π.Σ. ΤΑΧΙ5 και την ενημέρωση 
των Δ.Ο.Υ. με αυτές. 

11. Οι δηλώσεις Φ.Σ.Κ. υποβάλλονται στην υπηρεσία 
μιας στάσης και ο αναλογούν φόρος καταβάλλεται 
υποχρεωτικά μέσω κεντρικής υπηρεσίας Γ.Ε.ΜΗ. για 
όσες υπό σύσταση επιχειρήσεις υποχρεούνται να λά¬ 
βουν Α.Φ.Μ. μέσω αυτού, σύμφωνα με τις διατάξεις των 
άρθρων 8 και 13 της υπ’ αριθμ. ΚΙ-802/23-3-2011 κοινής 
υπουργικής απόφασης (470/Β'). 

12. Σε περίπτωση που εκ παραδρομής παραληφθεί και 
εισπραχθεί δήλωση από τη Δ.Ο.Υ., αυτή θεωρείται ως «εκ 
παραδρομής παραληφθείσα» και διαγράφεται από το 
αρμόδιο τμήμα. Τα εκ παραδρομής καταβληθέντα ποσά, 
μετά από αίτηση του ενδιαφερομένου, επιστρέφονται 
στο δικαιούχο, κατά τις ισχύουσες διατάξεις του αρθρ. 
83 του Κ.Ε.Δ.Ε. και του αρθρ. 26 του Ν. 1882/90 (ΦΕΚ 
43 Α') μετά την ολοκλήρωση της διαδικασίας απόδοσης 
του Α.Φ.Μ. σύμφωνα με την υπ’ αριθμ. ΚΙ-802/23-3-2011 
κοινή υπουργική απόφαση (470/Β') και την ολοκλήρωση 
της διαδικασίας απόδοσης του αναλογούντος Φ.Σ.Κ., 
όπως ορίζεται στη παρούσα απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2013 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΓΕΩΡΓΙΟΣ ΜΑΥΡΑΓΑΝΗΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΚΥΡΙΑΚΟΣ ΜΗΤΣΟΤΑΚΗΣ ΒΑΣΙΛΕΙΟΣ ΚΕΓΚΕΡΟΓΛΟΥ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. οικ. 38688 (2) 

Σύσταση Τριμελούς Ειδικού Υπηρεσιακού Συμβουλίου 
του Υπουργείου Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Της περ. Γ της παρ. 2 του άρθρου 90 του Ν. 4172/2013 
(Α' 167) «Φορολογία εισοδήματος, επείγοντα μέτρα 
εφαρμογής του Ν. 4046, του Ν. 4093/2012 και του 
Ν. 4172/2013 και άλλες διατάξεις». 

β. Των υποπαραγράφων Ζ.1 και Ζ.2 της παραγράφου Ζ 
του άρθρου πρώτου του Ν. 4093/2012 (Α' 222) «Εγκριση 
Μεσοπρόθεσμου Πλαισίου Δημοσιονομικής Στρατηγικής 
[...] 2013-2016». 

γ. Των άρθρων 13-15 του Κώδικα Διοικητικής Διαδικα¬ 
σίας, που κυρώθηκε με το Ν. 2690/1999 (Α' 45). 

δ. Της παρ. 3 του άρθρου 5 του Ν. 4024/2011 «Συντα- 
ξιοδοτικές ρυθμίσεις, ενιαίο μισθολόγιο -βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012 - 2015» (Α' 226). 

ε. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο 1 του Π.Δ. 63/2005 (Α' 98) 

στ. Του Π.Δ. 65/2011 «Διάσπαση του Υπουργείου Εσω¬ 
τερικών, Αποκέντρωσης και Ηλεκτρονικής Διακυβέρνη¬ 
σης στα Υπουργεία: α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης, συγ¬ 
χώνευση των Υπουργείων Οικονομίας, Ανταγωνιστικό¬ 
τητας και Ναυτιλίας και Θαλάσσιων Υποθέσεων, Νήσων 
και Αλιείας στο Υπουργείο Ανάπτυξης, Ανταγωνιστικό¬ 
τητας και Ναυτιλίας και μεταφορά στον Πρωθυπουργό 
των Γενικών Γραμματειών Ενημέρωσης και Επικοινω¬ 
νίας και στο Υπουργείο Παιδείας, Δια Βίου Μάθησης 
και Θρησκευμάτων της Γ ενικής Γ ραμματείας Νέας Γ ε- 
νιάς»(Α' 147). 

2. Το άρθρο 6 του Κεφαλαίου Β' της υπ’ αριθμ. ΔΙ- 
ΠΙΔΔ/Β.2/2/οικ. 21634/02.08.2013 (Β' 1914) απόφασης του 
Υπουργού Διοικητικής Μεταρρύθμισης και Ηλεκτρονικής 
Διακυβέρνησης «Καθορισμός της διαδικασίας επιλογής 
των υπαλλήλων που τίθενται σε διαθεσιμότητα, των 
κριτηρίων επιλογής και κατάταξης τους, τον τρόπο μο- 
ριοδότησής τους και ρύθμιση ζητημάτων λειτουργίας 
του Τριμελούς Συμβουλίου του άρθρου 5 παρ. 3 του 
Ν. 4024/2011 και των Τριμελών Ειδικών Υπηρεσιακών 
Συμβουλίων». 

3. Τη υπ’ αριθμ. ΔΙΠΙΔΔ/Β.2/3/οικ. 22274/09.08.2013 
(Β' 1992) απόφαση του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Καθορι¬ 
σμός της διαδικασίας επιλογής των προς μετάταξη 
ή μεταφορά υπαλλήλων, των κριτηρίων επιλογής και 
κατάταξής τους, καθώς και του τρόπου μοριοδότησής 
τους». 

4. Τη υπ’ αριθμ. ΔΙΠΙΔΔ/Β.2/Δ/10/οικ. 22738/16.08.2013 
(ΑΔΑ: ΒΛΩΦΧ-ΖΘΣ) εγκύκλιο, με θέμα: «Πρόγραμμα Κι¬ 
νητικότητας Ν. 4172/2013». 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Συνιστάται στο Υπουργείο Εσωτερικών Τριμελές 
Ειδικό Υπηρεσιακό Συμβουλίου, με έδρα το κτίριο 
της Κεντρικής Υπηρεσίας του Υπουργείου Εσωτε¬ 
ρικών. 

2. Το Τριμελές Ειδικό Υπηρεσιακό Συμβούλιο του 
ΥΠ.ΕΣ. συγκροτείται από τον Πρόεδρο και τα μέλη του, 
ως εξής: 

α. Ένα μέλος του Ανωτάτου Συμβουλίου Επιλογής 
Προσωπικού (Α.Σ.Ε.Π.), ως Πρόεδρο, με αναπληρωτή 
επίσης Μέλος του Α.Σ.Ε.Π. 

β. Τον Προϊστάμενο της Γενικής Διεύθυνσης Διοικη¬ 
τικής Υποστήριξης του ΥΠ.ΕΣ., ως Εισηγητή, με ανα¬ 
πληρωτή τον Προϊστάμενο της Διεύθυνσης Διοίκησης 
του ΥΠ.ΕΣ. 

γ.Έναν Προϊστάμενο Γενικής Διεύθυνσης του ΥΠ.ΕΣ. 
έτερο της Γ ενικής Διεύθυνσης Διοικητικής Υποστήριξης, 
ως Μέλος, με αναπληρωτή του Προϊστάμενο Διεύθυνσης 
του ΥΠ.ΕΣ., έτερο της Διεύθυνσης Διοίκησης. 

3. Γραμματέας στο Τριμελές Ειδικό Υπηρεσιακό Συμ¬ 
βούλιο του ΥΠ.ΕΣ. ορίζεται υπάλληλος του ΥΠ.ΕΣ., κατη¬ 
γορίας ΠΕ ή ΤΕ της Διεύθυνσης Διοίκησης του ΥΠ.ΕΣ., 
που ορίζεται, με τον αναπληρωτή του, με την απόφαση 
Ορισμού Μελών. 

4. Έργο του Τριμελούς Ειδικού Υπηρεσιακού Συμβου¬ 
λίου είναι η αποτίμηση των προσόντων των υπαλλή¬ 
λων του Υπουργείου και η κατάρτιση βαθμολογικών 
πινάκων κατά κατηγορία, κλάδο ή και ειδικότητα, με τη 
λειτουργική, διοικητική και μηχανογραφική υποστήριξη 
του Α.Σ.Ε.Π., τόσο για τη θέση τους σε διαθεσιμότητα 
όσο και για τη μετάταξη/μεταφορά τους σε φορείς 
του Δημοσίου. 

5. Η θητεία του Τριμελούς Ειδικού Υπηρεσιακού Συμ¬ 
βουλίου είναι τετραετής και λήγει την 31η Δεκεμβρίου 
του τέταρτου έτους της θητείας αυτών. Η θητεία αυτή 
μπορεί να παρατείνεται για δύο ακόμη χρόνια, με από¬ 
φαση του Υπουργού Εσωτερικών. 

6. Για τη συγκρότηση, τη σύνθεση, τις συνεδριάσεις, 
τη λειτουργία και τις πράξεις του Τριμελούς Ειδικού 
Υπηρεσιακού Συμβουλίου εφαρμόζονται, κατά τα λοι¬ 
πά, οι διατάξεις του Κώδικα Διοικητικής Διαδικασίας 
(Ν. 2690/1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΜΙΧΕΛΑΚΗΣ 


Αριθμ. Φ/Α.15/3/11261/821 (3) 

Καθορισμός των απαιτούμενων δικαιολογητικών που 
πρέπει να υποβληθούν από την ΕΑΝΕΠ για την ανά¬ 
πτυξη Επιχειρηματικού Πάρκου Εξυγίανσης (ΕΠΕ) και 
Επιχειρηματικού Πάρκου Ενδιάμεσου Βαθμού Οργά¬ 
νωσης (ΕΠΕΒΟ), του τρόπου οργάνωσής τους, των 
ελάχιστων έργων υποδομής, του τύπου και των προ¬ 
διαγραφών της μελέτης χαρακτηρισμού της περιο¬ 
χής για περιβαλλοντική εξυγίανση και της μελέτης 
συνδρομής των προϋποθέσεων ίδρυσης ΕΠΕΒΟ κα¬ 
θώς και κάθε άλλου σχετικού θέματος ανάπτυξης 
και λειτουργίας ΕΠΕ και ΕΠΕΒΟ σύμφωνα με το άρ¬ 
θρο 56, παρ. 12 του Ν. 3982/11 (ΦΕΚ 143/Α717-6-2011). 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του Ν. 3982/2011 (ΦΕΚ 143/Α'/17-6-2011) 
«Απλοποίηση της αδειοδότησης τεχνικών επαγγελμά¬ 
των και μεταποιητικών δραστηριοτήτων και επιχειρη¬ 
ματικών πάρκων και άλλες διατάξεις» και ειδικότερα 
του άρθρου 56, παρ. 12 αυτού. 

2. Το Π.Δ. 63/2005 (ΦΕΚ 98/Α705) «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα». 

3. Το Π.Δ. 229/Α71986 (ΦΕΚ 96/Α786) «Σύσταση και Ορ¬ 
γάνωση της Γ ενικής Γ ραμματείας Βιομηχανίας» όπως 
τροποποιήθηκε με τις διατάξεις του Π.Δ. 396/1989 (ΦΕΚ 
172/Α789) «Οργάνωση της Γ ενικής Γ ραμματείας Βιομη¬ 
χανίας», το Π.Δ. 189/1995 (ΦΕΚ 99/Α795) «Συμπλήρωση 
και τροποποίηση του Π.Δ. 396/89», το Π.Δ. 27/1996 (ΦΕΚ 
19/Α796) «Συγχωνεύσεις των Υπουργείων Τουρισμού, 
Βιομηχανίας Ενέργειας και Τεχνολογίας και Εμπορίου 
στο Υπουργείο Ανάπτυξης», και το Π.Δ. 122/2004 (ΦΕΚ 
85/Α717-3-04) «Ανασύσταση του Υπουργείου Τουρι¬ 
σμού». 

4. Το Π.Δ. 118/2013 (ΦΕΚ 152/Α713) «Τροποποίηση του 
Π.Δ. 85/2012Ίδρυση Υπουργείου Υποδομών, Μεταφορών 
και Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού σε 
Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

5. Το Π.Δ. 119/2013 (ΦΕΚ 153/Α713) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

6. Την απόφαση υπ’ αριθμ. ΔΠ/Φ6.12/οικ. 5977/7-5-2013 
(ΦΕΚ 210/Υ.Θ.Δ.Δ /14-5-13) του Πρωθυπουργού και του 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων «Διορισμός του Γεωργίου Στερ- 
γίου ως Γ ενικού Γ ραμματέα Βιομηχανίας». 

7. Την υπ’ αριθμ. 27858/ΔΙΟΕ/546/26-6-2013 (ΦΕΚ 1653/ 
Β74-7-13) κοινή υπουργική απόφαση του Πρωθυπουργού 
και του Υπουργού Ανάπτυξης και Ανταγωνιστικότητας 
«Ανάθεση Αρμοδιοτήτων στον Υφυπουργό Ανάπτυξης 
και Ανταγωνιστικότητας Αθανάσιο Σκορδά». 

8. Την υπ’ αριθμ. Υ46 (ΦΕΚ 2101/Β709-07-2012) απόφαση 
Πρωθυπουργού για την ανάθεση αρμοδιοτήτων στον 

Αναπληρωτή Υπουργό ΠΕΚΑ Σταύρο Καλαφάτη και τις 
τροποποιητικές αυτής αποφάσεις υπ’ αριθμ. Υ 157 (ΦΕΚ 
2312/Β709-08-2012) και Υ 331/13 (ΦΕΚ 1717/Β'). 

9. Την υπ’ αριθμ. Φ/Α15/3/2226/170/2012 (ΦΕΚ 583/Β7 
2-3-2012) κοινή υπουργική απόφαση του Αναπληρωτή 
Υπουργού Ανάπτυξης, Ανταγωνιστικότητας και Ναυτι¬ 
λίας και του Υπουργού Περιβάλλοντος, Ενέργειας και 
Κλιματικής Αλλαγής «Καθορισμός του τύπου και του 
περιεχομένου της αίτησης που πρέπει να υποβάλλει η 
Εταιρεία Ανάπτυξης Επιχειρηματικού Πάρκου (ΕΑΝΕΠ) 
για την ανάπτυξη ΕΠ, των απαιτούμενων δικαιολογη- 
τικών, των ελάχιστων έργων υποδομής και των προ¬ 
διαγραφών τους, των κριτηρίων και της διαδικασίας 
εξέτασης της αίτησης, των προδιαγραφών, του τύπου 
και του περιεχομένου της πολεοδομικής μελέτης και 
πράξης εφαρμογής και της διαδικασίας εξέτασής τους, 
σύμφωνα με το άρθρο 46, παρ. 6 του Ν. 3982/2011» (ΦΕΚ 
143/Α717-6-2011). 

10. Την Μελέτη Προσανατολισμού της παρέμβασης 
του Επιχειρησιακού Προγράμματος «Ανταγωνιστικότη¬ 
τα» στον τομέα των Νέων Βιομηχανικών και Επιχειρη¬ 
ματικών Περιοχών Εθνικής Εμβέλειας, που εκπονήθηκε 
από το Υπουργείο Ανάπτυξης το έτος 2004. 

11. Το από 12-8-2013 Ενημερωτικό - Εισηγητικό Σημεί¬ 
ωμα του Α. Μουρτσιάδη, Προϊσταμένου της Διεύθυνσης 
Βιομηχανικής Χωροθεσίας και Περιβάλλοντος της ΓΓΒ. 

12. Το γεγονός ότι από τις διατάξεις της παρούσας 
απόφασης δεν προκαλείται δαπάνη εις βάρος του κρα¬ 
τικού προϋπολογισμού και των ΟΤΑ, αποφασίζουμε: 

ΜΕΡΟΣ ΠΡΩΤΟ 

ΕΠΙΧΕΙΡΗΜΑΤΙΚΑ ΠΑΡΚΑ ΕΞΥΓΙΑΝΣΗΣ (ΕΠΕ) 
Αρθρο 1 

Απόφαση χαρακτηρισμού της περιοχής 

1. Για την έκδοση απόφασης χαρακτηρισμού μιας πε¬ 
ριοχής ως περιοχής που χρήζει περιβαλλοντικής και 
λειτουργικής εξυγίανσης, οι αναφερόμενοι στην παρ. 1 
του άρθρου 56 του Ν. 3982/2011 (ΦΕΚ 143/Α717-6-2011) 
φορείς, στους οποίους περιλαμβάνονται και οι εγκατε¬ 
στημένες στην περιοχή επιχειρήσεις, υποβάλλουν στη 
ΔιεύθυνσηΒιομηχανικής Χωροθεσίας και Περιβάλλοντος 
του Υπουργείου Ανάπτυξης και Ανταγωνιστικότητας 
αίτηση και μελέτη η οποία πρέπει να περιλαμβάνει τα 
δικαιολογητικά που αναφέρονται στο Παράρτημα I της 
παρούσας. 

2. Η απόφαση χαρακτηρισμού εκδίδεται μετά από αυ¬ 
τοψία στην προτεινόμενη για χαρακτηρισμό περιοχή και 
υποβολή έκθεσης αυτοψίας από τη Διεύθυνση Βιομηχα¬ 
νικής Χωροθεσίας και Περιβάλλοντος του Υπουργείου 
Ανάπτυξης και Ανταγωνιστικότητας και αφού ληφθούν 
υπόψη τα κριτήρια αποκλεισμού της παρ. 2 εδάφια γ, δ 
και ε του άρθρου 56 του Ν. 3982/2011. 

Στην χαρακτηριζόμενη περιοχή θα πρέπει να υφίστα- 
ται άτυπη βιομηχανική συγκέντρωση και να επιτρέπεται 
από τις χρήσεις γης η εγκατάσταση δραστηριοτήτων 
που περιλαμβάνονται στα ΕΠ τύπου «Β» ή «Γ». 

3. Η απόφαση χαρακτηρισμού εκδίδεται μετά από την 
υποβολή της αιτήσεως και του πλήρους φακέλου του 
Παραρτήματος I της παρούσας. 

Η απόφαση αυτή μπορεί να χορηγείται ως ενιαία από¬ 
φαση με την απόφαση έγκρισης ανάπτυξης Επιχειρημα¬ 
τικού Πάρκου Εξυγίανσης του άρθρου 2 της παρούσας. 


Αρθρο 2 

Ιδρυση και λειτουργία Επιχειρηματικών 
Πάρκων Εξυγίανσης 

1. Στις περιοχές που έχουν χαρακτηριστεί κατά το 
άρθρο 1 της παρούσας ως περιοχές που χρήζουν πε¬ 
ριβαλλοντικής και λειτουργικής εξυγίανσης μπορεί να 
ιδρύονται Επιχειρηματικά Πάρκα Εξυγίανσης. Τα Επιχει¬ 
ρηματικά Πάρκα Εξυγίανσης ιδρύονται από την ΕΑΝΕΠ 
κατά το άρθρο 45 του Ν. 3982/2011 (ΦΕΚ 143/Α717-6-2011) 
στην οποία μπορεί να συμμετάσχουν οι φορείς της πα¬ 
ραγράφου 1 του άρθρου 56 του Ν. 3982/2011. Μπορούν 
επίσης να ιδρύονται από φορέα στον οποίο ανατέθηκε 
αυτό μετά από πρόσκληση του Υπουργείου Ανάπτυξης 
και Ανταγωνιστικότητας βάσει του άρθρου 56, παρ. 3 
του Ν. 3982/2011. 

Στα ΕΠΕ μπορούν να εγκαθίστανται νέες δραστη¬ 
ριότητες μόνο χαμηλής και μέσης όχλησης. Ωστόσο 
δραστηριότητες υψηλής όχλησης μπορούν να συμπερι- 
λαμβάνονται στα ΕΠΕ εφόσον προϋφίσταντο νόμιμα της 
απόφασης χαρακτηρισμού του άρθρου 1 της παρούσας. 

2. Γ ια την ίδρυση και λειτουργία των ΕΠΕ ισχύουν οι 
όροι και περιορισμοί της παρ. 2 του άρθρου 56 και των 
παρ. 2α και 2β του άρθρου 52 του Ν. 3982/2011. 

3. Για την ίδρυση και λειτουργία των ΕΠΕ εφαρμόζο¬ 
νται αναλογικά τα άρθρα από 43 έως 62 (πλην του άρ¬ 
θρου 57) του Ν. 3982/2011 και η υπ’ αριθμ. Φ/Α.15/3/2226/170/ 
1-3-2012 (ΦΕΚ 583/Β72-3-2012) κοινή υπουργική από¬ 
φαση. 

ΜΕΡΟΣ ΔΕΥΤΕΡΟ 
ΕΠΙΧΕΙΡΗΜΑΤΙΚΑ ΠΑΡΚΑ 
ΕΝΔΙΑΜΕΣΟΥ ΒΑΘΜΟΥ ΟΡΓΑΝΩΣΗΣ (ΕΠΕΒΟ) 

Αρθρο 3 

Προϋποθέσεις ίδρυσης ΕΠΕΒΟ 

Γ ια την ίδρυση ΕΠΕΒΟ ισχύουν κατά περίπτωση οι 
ακόλουθες προϋποθέσεις: 

Α) Σε περιοχές άτυπων βιομηχανικών συγκεντρώσεων 
(ΕΠΕΒΟ τύπου Α'), οι προϋποθέσεις αα) και αβ) του 
εδαφίου Α) της παρ. 4 του άρθρου 56 του Ν. 3982/2011. 

Β) Σε περιοχές που δε διαθέτουν Οργανωμένο Υπο¬ 
δοχέα Μεταποιητικών και Επιχειρηματικών Δραστηριο¬ 
τήτων ούτε επαρκή δυναμική για τη δημιουργία του και 
αναφέρονται στο Παράρτημα II της παρούσας (ΕΠΕΒΟ 
τύπου Β'), οι προϋποθέσεις βα) και ββ) του εδαφίου Β) 
της παρ. 4 του άρθρου 56 του Ν. 3982/2011. 

Στην περιοχή ίδρυσης του ΕΠΕΒΟ να προβλέπεται η 
εγκατάσταση δραστηριοτήτων που περιλαμβάνονται 
στα ΕΠ τύπου «Β» ή «Γ» σύμφωνα με τα οριζόμενα στην 
παρ. 4 του άρθρου 56 του Ν. 3982/2011. 

Αρθρο 4 

Ίδρυση και λειτουργία Επιχειρηματικών 

Πάρκων Ενδιάμεσου Βαθμού Οργάνωσης 

1. Στις περιοχές που πληρούν τα κριτήρια του άρ¬ 
θρου 3 μπορούν να ιδρύονται Επιχειρηματικά Πάρκα 
Ενδιάμεσου Βαθμού Οργάνωσης (ΕΠΕΒΟ) τύπου Α' και 
τύπου Β'. Τα ΕΠΕΒΟ ιδρύονται από την ΕΑΝΕΠ κατά 
το άρθρο 45 του νόμου 3982/2011 (ΦΕΚ 143/Α'/17-6-2011) 
στην οποία μπορεί να συμμετάσχουν οι φορείς του 
προτελευταίου εδαφίου της παραγράφου 4 του άρθρου 
56 του Ν. 3982/2011. 

Στα ΕΠΕΒΟ μπορούν να εγκαθίστανται νέες δραστη¬ 
ριότητες μόνο χαμηλής και μέσης όχλησης. Ωστόσο 
δραστηριότητες υψηλής όχλησης μπορούν να συμπερι- 
λαμβάνονται στα ΕΠΕΒΟ εφόσον προϋφίσταντο νόμιμα 
της απόφασης συνδρομής προϋποθέσεων του άρθρου 
3 της παρούσας. 

2. Για την ίδρυση και λειτουργία των ΕΠΕΒΟ ισχύ¬ 
ουν οι όροι και περιορισμοί των άρθρων 56 και 57 του 
Ν. 3982/2011, ήτοι: 

• τα ΕΠΕΒΟ δεν πολεοδομούνται. Θα πρέπει ωστόσο 
να περιλαμβάνουν τη δημιουργία ενός βασικού εσω¬ 
τερικού οδικού δικτύου σε επαφή με το οποίο θα εί¬ 
ναι δυνατή η οικοδόμηση και ενδεχομένως, ανάλογα 
με τις συγκεκριμένες κατά περίπτωση συνθήκες και 
ανάγκες, η δημιουργία και άλλων βασικών υποδομών. 
Για τη δημιουργία των υποδομών και τη βελτίωση της 
λειτουργικότητας και πρόσβασης στις επί μέρους ιδι¬ 
οκτησίες επιτρέπεται η απαλλοτρίωση ιδιοκτησιών και 
η σύσταση δουλείας κατά τις κείμενες διατάξεις όταν 
αυτό κρίνεται αναγκαίο, 

• στα ΕΠΕΒΟ παρέχεται η δυνατότητα παρεκκλίσεων 
όρων δόμησης για τις εγκαθιστάμενες δραστηριότητες 
σύμφωνα με την παρ. 2 του άρθρου 57 του Ν. 3982/2011, 

• για την ίδρυση ενός ΕΠΕΒΟ θα πρέπει να έχει δια¬ 
σφαλιστεί η σύμφωνη γνώμη τουλάχιστον του 50% των 
τυχόν εγκατεστημένων επιχειρήσεων και των ιδιοκτη¬ 
τών του 30% του εμβαδού της προτεινόμενης έκτασης, 

• απαγορεύεται η ίδρυση πέραν των δυο (2) ΕΠΕΒΟ 
ανά περιφερειακή ενότητα, 

• τα έργα υποδομής θα πρέπει να ολοκληρωθούν 
εντός τριών (3) ετών από την έκδοση της απόφασης 
της παρ. 4 του άρθρου 56 του Ν. 3982/2011, 

• μετά το πέρας των έργων εκδίδεται από το Υπουρ¬ 
γείο Ανάπτυξης και Ανταγωνιστικότητας διαπιστωτική 
απόφαση ολοκλήρωσης των έργων, 

• για τη συντήρηση και τη λειτουργία των έργων 
υποδομής των ΕΠΕΒΟ αρμόδια είναι η ΕΑΝΕΠ. Οι σχε¬ 
τικές δαπάνες βαρύνουν αναλογικά τις επιχειρήσεις που 
χρησιμοποιούν τις εν λόγω υποδομές. 

Στα ΕΠΕΒΟ επιτρέπεται η οικοδόμηση άρτιων και οι¬ 
κοδομήσιμων γηπέδων σύμφωνα με τα ισχύοντα για 
τη δόμηση εκτός σχεδίου πόλεως, εφόσον τα γήπεδα 
αυτά αποκτήσουν τη δυνατότητα πρόσβασης στο οδικό 
δίκτυο. Το εσωτερικό οδικό δίκτυο θα πρέπει καταρ- 
χήν να συμπίπτει με το προϋφιστάμενο στην περιοχή 
αγροτικό οδικό δίκτυο, το οποίο μπορεί ωστόσο να 
συμπληρωθεί για λόγους λειτουργικότητας με επέκταση 
ή δημιουργία νέων οδών. 

3. Λοιποί όροι και προϋποθέσεις για την ίδρυση και 
λειτουργία ΕΠΕΒΟ 

(α) Υποβαλλόμενα δικαιολογητικά 

- αίτηση 

- παράβολο βάσει της παρ. 2 του άρθρου 1 της υπ’ 
αριθμ. Φ/Α.15/3/2226/170/1 -3-2012 (ΦΕΚ 583/Β72-3-2012) 
κοινής υπουργικής απόφασης 

- προκαταρκτικές μελέτες των έργων υποδομής 

- προϋπολογισμός δαπανών υλοποίησης της επένδυσης 

- χρηματοοικονομική ανάλυση - αποδοτικότητα της επέν¬ 
δυσης (επιχειρηματικό σχήμα, χρηματοδοτικό σχήμα, τα¬ 
μειακό πρόγραμμα, ανάλυση εκμετάλλευσης και αποτελε¬ 
σμάτων χρήσης, έλεγχος της βιωσιμότητας της επένδυσης) 

- ανάλυση εσόδων της επένδυσης 

- τα δικαιολογητικά του Παραρτήματος III της παρούσας 


- σχέδιο Εσωτερικής Οργάνωσης του ΕΠΕΒΟ 

- μελέτη Περιβαλλοντικών Επιπτώσεων σύμφωνα με 
τις κείμενες διατάξεις 

- σχέδιο Κανονισμού Λειτουργίας του ΕΠΕΒΟ το οποίο 
πρέπει να εκπονείται σύμφωνα με το άρθρο 59 του 
Ν. 3982/2011 

- έγγραφα και στοιχεία από τα οποία να προκύπτει ότι 
η ΕΑΝΕΠ έχει εξασφαλίσει τη σύμφωνη γνώμη τουλάχι¬ 
στον του 50% των τυχόν εγκατεστημένων επιχειρήσεων 
και του 30% των ιδιοκτητών γης της προτεινόμενης 
έκτασης 

(β) Διαδικασία εξέτασης της αίτησης 

Γ ια την εξέταση της αίτησης ίδρυσης των ΕΠΕΒΟ 
εφαρμόζεται αναλογικά η διαδικασία του άρθρου 47 
του Ν. 3982/2011 και των άρθρων 4 έως 6 της υπ’ αριθμ. 
Φ/Α.15/3/2226/170/1 -3-2012 (ΦΕΚ 583/Β72-3-2012) κοινής 
υπουργικής απόφασης. 

(γ) Ελάχιστες υποδομές 

Οι ελάχιστες υποδομές θα προκύπτουν από τις μελέ¬ 
τες και τα υποβληθέντα δικαιολογητικά του παρόντος 
άρθρου και του Παραρτήματος III και θα καταγράφονται 
στην απόφαση του άρθρου 56 παρ. 4 του Ν. 3982/2011. 
Ενδεικτικά αναφέρονταί: οδικά δίκτυα, δίκτυα ύδρευσης, 
δίκτυα αποχέτευσης όμβριων και ακαθάρτων, Μονάδα 
Καθαρισμού Αποβλήτων ή σύνδεση με τη Μονάδα Κα¬ 
θαρισμού Αποβλήτων του οικείου Δήμου εφόσον αυτή 
έχει πλεονάζουσα δυναμικότητα να υποδεχθεί τα από¬ 
βλητα του ΕΠΕΒΟ και Μονάδα Εναπόθεσης - Διαχείρι¬ 
σης Στερεών Αποβλήτων ή σχέδιο διαχείρισης στερεών 
αποβλήτων. 

Οι τυχόν απαιτούμενες εξωτερικές υποδομές κατα¬ 
γράφονται και υλοποιούνται κατά προτεραιότητα από 
τους αρμόδιους φορείς εντός του χρόνου υλοποίησης 
του ΕΠΕΒΟ και περιλαμβάνονται στην απόφαση του 
παρόντος άρθρου. 

Άρθρο 5 
Έναρξη Ισχύος 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 


Παράρτημα I 

Περιεχόμενο της μελέτης 
για την έκδοση απόφασης χαρακτηρισμού 
μιας περιοχής ως περιοχής που χρήζει 
περιβαλλοντικής και λειτουργικής εξυγίανσης 

Γ ια την έκδοση απόφασης χαρακτηρισμού μιας πε¬ 
ριοχής ως περιοχής που χρήζει περιβαλλοντικής και 
λειτουργικής εξυγίανσης ο αρμόδιος φορέας υποβάλει 
μελέτη η οποία θα πρέπει να περιλαμβάνει τα εξής: 

Κεφ. Α. Χωρική ανάλυση ευρύτερης περιοχής 

Α.1. Ανάλυση δεδομένων υφιστάμενου σχεδιασμού - 
αναφορά στις κατευθύνσεις και προβλέψεις θεσμοθε¬ 
τημένων: 

• Γ ενικού και Ειδικών Πλαισίων Χωροταξικού Σχεδιασμού 
και Αειφόρου Ανάπτυξης ως και Περιφερειακών Πλαισίων 
Χωροταξικού Σχεδιασμού και Αειφόρου Ανάπτυξης. 

• Ρυθμιστικού Σχεδίου ή/και ΓΠΣ-ΣΧΟΟΑΠ καθώς και 
ρυθμίσεων χρήσεων γης που προσδιορίζουν τις χρή¬ 
σεις γης στην προτεινόμενη έκταση καθώς και στην 
ευρύτερη περιοχή. 

Α.2. Σύντομη καταγραφή εξωτερικών υποδομών και 
δικτύων 

• Υπερτοπική προσπελασιμότητα - κόμβοι συνδυα¬ 
σμένων μεταφορών. 

• Ενεργειακά δίκτυα. 

• Τηλεπικοινωνιακά δίκτυα. 

• Χώροι διάθεσης/επεξεργασίας στερεών και υγρών 
αποβλήτων. 

• Υδατικοί πόροι. 

• Προγραμματισμός έργων άλλων φορέων. 

Κεφ. Β. Ανάλυση υφιστάμενης κατάστασης της εξετα¬ 
ζόμενης περιοχής και άμεσης περιοχής επιρροής 

• Προσδιορισμός του εμβαδού της έκτασης και των 
συντεταγμένων κορυφών στο σύστημα αναφοράς ΕΓΣΑ 
’87 επί χάρτου ΓΥΣ. 

• Υπολογισμός του αθροίσματος των επιφανειών κά¬ 
λυψης των δομημένων γηπέδων δια το συνολικό εμβα¬ 
δόν της οριοθετούμενης έκτασης. 

• Θεσμοθετημένες χρήσεις γης, ζώνες και ειδικά κα¬ 
θεστώτα. 

• Εγκατεστημένες δραστηριότητες. 

• Τυχόν υφιστάμενες δραστηριότητες που εμπίπτουν 
στην Οδηγία Σεβέζο II. 

• Χάρτες σε υπόβαθρο ΓΥΣ και σε κλίμακα 1:50.00 
έως 1:10.000 με περιεχόμενα: όρια εξεταζόμενης έκτα¬ 
σης, διοικητικά όρια, οικισμοί, επισήμανση οργανωμένων 
χώρων υποδοχής μεταποιητικών και επιχειρηματικών 
δραστηριοτήτων, επισήμανση περιοχών άτυπων βιομη¬ 
χανικών συγκεντρώσεων, όρια περιοχών προστασίας, 
υδατικά στοιχεία, πιθανώς υφιστάμενα γεωλογικά ρήγ¬ 
ματα, δίκτυα (οδικό, ηλεκτροδότησης, τηλεπικοινωνιακό, 
σιδηροδρομικό), προγραμματισμένα έργα άλλων φορέ¬ 
ων, απεικόνιση σύνδεσης της εξεταζόμενης έκτασης με 
τα δίκτυα υποδομής της ευρύτερης περιοχής. 

• Κατάλογος περιβαλλοντικών και λειτουργικών 
προβλημάτων της περιοχής που τεκμηριώνουν την 
αναγκαιότητα περιβαλλοντικής και λειτουργικής εξυ¬ 
γίανσης. 

• Κατάλογος προτεινόμενων τεχνικών έργων υποδο¬ 
μής που θα απαιτηθούν για την εξυγίανση της περιοχής. 


Παράρτημα II 

Περιοχές που δε διαθέτουν 
Οργανωμένο Υποδοχέα Μεταποιητικών και 
Επιχειρηματικών Δραστηριοτήτων 
ούτε επαρκή δυναμική για τη δημιουργία του 

Ως περιοχές που δεν διαθέτουν ΟΥΜΕΔ ούτε επαρκή 
δυναμική για τη δημιουργία του, θεωρούνται οι εξής 
Περιφερειακές Ενότητες: Ευρυτανίας, Λευκάδας, Γρεβε- 
νών, Ζακύνθου, Σάμου, Χίου, Άρτας, Λακωνίας, Πιερίας, 
Αργολίδας, Λέσβου, Κέρκυρας, Κυκλάδων, Τρικάλων, 
Ημαθίας, Ηλείας, Δωδεκανήσου και Κορινθίας. 

Με βάση τα αποτελέσματα του επιχειρησιακού σχε¬ 
δίου του άρθρου 42, παρ. 3 του Ν. 3982/11 (ΦΕΚ 143/ 
Α717-6-2011) μπορεί να αναθεωρούνται ανά τριετία οι 
Περιφερειακής Ενότητες του παρόντος Παραρτήματος. 

Σε περίπτωση θεσμοθέτησης και ολοκλήρωσης ΟΥ¬ 
ΜΕΔ σε κάποια από τις παραπάνω Περιφερειακές Ενό¬ 
τητες, σ'αυτήν δε θα μπορεί πλέον να ιδρυθεί ΕΠΕΒΟ 
τύπου Β'. 


Παράρτημα III 

Έγγραφα και δικαιολογητικά 
για τη χορήγηση έγκρισης ανάπτυξης ΕΠΕΒΟ 

Ισχύουν τα δικαιολογητικά του Παραρτήματος I και 
επιπλέον: 

Α) Νομιμοποίηση ΕΑΝΕΠ 

1. καταστατικό της εταιρείας και ΦΕΚ σύστασής της 
με όλες τις τροποποιήσεις που τυχόν έχουν λάβει χώρα 
μέχρι την υποβολή της αίτησης, όπου θα αναφέρεται 
ως σκοπός ο προβλεπόμενος στο άρθρο 45 παρ. 2 του 
Ν. 3982/2011. 

2. Δικαιολογητικά έγγραφα νόμιμης εκπροσώπησης 
της εταιρείας (ΦΕΚ εκπροσώπησης) 

Β) Κάλυψη Οικονομικών Προϋποθέσεων 

1. Απόφαση πιστοποίησης από το Δ.Σ. καταβολής Με¬ 
τοχικού Κεφαλαίου όπως αυτή καταχωρίστηκε στο ΜΑΕ 
και δημοσιεύθηκε σε ανακοίνωση στο ΦΕΚ (τ. ΓΕΜΗ - ΑΕ 
και ΕΠΕ). Σχετικά με το ύψος του Μετοχικού Κεφαλαίου 
μετά την έκδοση της κοινής υπουργικής απόφασης του 
άρθρου 56 παρ. 4 του Ν. 3982/2011 και την έγκριση του 
προϋπολογισμού των έργων υποδομής, εφαρμόζονται 
τα προβλεπόμενα στο άρθρο 45 παρ. 4 του Ν. 3982/2011. 

2. Σύντομη παρουσίαση των μετόχων της ΕΑΝΕΠ (Φυ¬ 
σικά και Νομικά Πρόσωπα). 

3. Απόφαση του Δ.Σ. ΕΑΝΕΠ για την καταβολή του 
ποσού της ιδίας του συμμετοχής σε μετρητά στην προ- 
τεινόμενη επένδυση. 

4. Δημοσιευμένους ισολογισμούς των τριών (3) τελευ¬ 
ταίων χρόνων της ΕΑΝΕΠ, εφόσον η εταιρεία λειτουργεί 
με την ίδια μορφή επί τριετία. 

5. Τραπεζικά έγγραφα ή λοιπά έγγραφα για το ύψος 
των διαθεσίμων της ΕΑΝΕΠ και των μετόχων της. 

6. Δήλωση του άρθρου 8 του Ν. 1599/86 με την οποία 
θα δηλώνεται η κατάσταση των περιουσιακών στοιχείων 
της ΕΑΝΕΠ. 

7. Δήλωση του άρθρου 8 του Ν. 1599/86 με την 
οποία η ΕΑΝΕΠ θα δηλώνει το ύψος της ιδίας της 
συμμετοχής στο επενδυτικό σχέδιο, σύμφωνα με τα 
αναφερόμενα στην παράγραφο Β.3 του παρόντος 
Παραρτήματος. 

8. Βεβαίωση αναγνωρισμένου χρηματοπιστωτικού 
ιδρύματος που λειτουργεί επίσημα στην Ελλάδα ή σε 
οποιοδήποτε άλλο κράτος μέλος της Ε.Ε συνοδευόμενη 
από επίσημη μετάφραση στα ελληνικά, για την πρόθε¬ 
ση και το ύψος χρηματοδότησης της υλοποίησης του 
επενδυτικού σχεδίου, στην περίπτωση που προβλέπε- 
ται δανεισμός της ΕΑΝΕΠ για τη χρηματοδότηση του 
επενδυτικού σχεδίου. 

Γ) Διασφάλιση έκτασης ΕΠΕΒΟ από την ΕΑΝΕΠ 

1. Αναλυτικός Πίνακας και αντίγραφα αντίστοιχων τίτ¬ 
λων ιδιοκτησίας της ΕΑΝΕΠ του συνόλου ή τμήματος 
της εδαφικής έκτασης ΕΠΕΒΟ, αν υπάρχουν κατά την 
υποβολή της αίτησης. Εφόσον η έκταση έχει ενταχθεί 
στο Εθνικό Κτηματολόγιο θα υποβάλλονται αποσπά¬ 
σματα των σχετικών κτηματολογικών φύλλων. 

Δ) Δικαιολογητικά τεκμηρίωσης θέσης ανάπτυξης 
ΕΠΕΒΟ (για τα σημεία που θα γίνουν έργα μόνο) 

1. Έγκριση Δασαρχείου 

2. Έγκριση της Αρχαιολογικής Υπηρεσίας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2013 

ΟΙ ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΑΘΑΝΑΣΙΟΣ ΣΚΟΡΔΑΣ ΙΩΑΝΝΗΣ ΜΑΝΙΑΤΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 
-*- 

Αριθμ. 3377 (4) 

Καθιέρωση υπερωριακής εργασίας σε μονίμους υπαλ¬ 
λήλους και ΙΔΑΧ στη Γενική Γραμματεία Νέας Γε¬ 
νιάς του Υπουργείου Παιδείας και Θρησκευμάτων. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1/Εχοντας υπόψη 
Τις διατάξεις: 

α) Του Π.Δ. 63/2005, άρθρο 55 παρ. 9,11 και 12 «Κωδικο¬ 
ποίηση νομοθεσίας για την Κυβέρνηση και Κυβερνητικά 
Όργανα» (ΦΕΚ 98/τ.Α'/2005). 

β) Του Π.Δ. 274/1989 «Οργάνωση των Υπηρεσιών της 
Γ.Γ. Νέας Γενιάς» (ΦΕΚ 130/τ.Α'/1989). 

γ) Του Π.Δ. 65/27.6.2011 «Περί μεταφοράς της Γ.Γ. Νέας 
Γενιάς από το Υπουργείο Εργασίας και Κοινωνικής 
Ασφάλισης στο Υπουργείο Παιδείας, Δια Βίου Μάθησης 
και Θρησκευμάτων» (ΦΕΚ 147/27.06.2011). 
δ) Το Π.Δ. 118(ΦΕΚ 152/25-6-2013 τ.Α'): 

Τροποποίηση του Π.Δ. 85/2012 (Α' 141) -Ίδρυση Υπουρ¬ 
γείου Υποδομών, Μεταφορών και Δικτύων και Υπουρ¬ 
γείου Πολιτισμού και Αθλητισμού και μετονομασία των 
Υπουργείων Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και Παιδείας και Θρη¬ 
σκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως. 

ε) Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153 /τ.Α'/25.6.2013). 

στ) Την υπ’ αριθμ. 908/90513/Η/05.07.2013 «Κοινή από¬ 
φαση του Πρωθυπουργού και του Υπουργού Παιδείας 
και Θρησκευμάτων, με την οποία διορίσθηκε Γενικός 
Γραμματέας της Γ.Γ. Νέας Γενιάς ο Παναγιώτης Κανελ- 
λόπουλος» (ΦΕΚ 322/05.07.2013). 

ζ) Την υπ’ αριθμ. 1358/21.03.2013 απόφαση του Υπουρ¬ 
γού Παιδείας και Θρησκευμάτων Πολιτισμού και Αθλητι¬ 
σμού «Μεταβίβαση δικαιώματος υπογραφής “Με Εντολή 
Υπουργού” στο Γ ενικό Γ ραμματέα και στους Προϊσταμέ¬ 
νους Δ/νσεων και Τμημάτων της Γενικής Γραμματείας 
Νέας Γενιάς (Γ.Γ.Ν.Γ.)» (ΦΕΚ 818/τ.Β709.04.2013). 


η) Τις διατάξεις του Ν. 4024/2011 (ΦΕΚ 226/Α')άρθρο 
20 παρ. 1 «Συνταξιοδοτικές ρυθμίσεις, ενιαίο μισθολόγιο, 
εργασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015». 

2) Η Γ.Γ.Ν.Γ. στα πλαίσια των δραστηριοτήτων της υλο¬ 
ποιεί προγράμματα και έχει δραστηριότητες που απαι¬ 
τούν απογευματινή, πέραν του ωραρίου, απασχόληση 
και πολλές φορές και τα Σαββατοκύριακα. Προβλέπεται 
μέσα στο έτος 2013 οι μόνιμοι υπάλληλοι της Γ.Γ.Ν.Γ. 
να απασχοληθούν υπερωριακά, καλύπτοντας δραστη¬ 
ριότητες και προγράμματα της Υπηρεσίας. Ενδεικτικά 
αναφέρουμε: Κέντρα Πληροφόρησης, Κυψέλες Επιχει¬ 
ρηματικότητας, Δημοτικά Συμβούλια Νέων, Πρόγραμμα 
«Νέοι Αγρότες», ΒΙΕΝΝΑΓΕ νέων δημιουργών της Ευρώ¬ 
πης και Μεσογείου, Περιβαλλοντολογικό -Οικολογικό 
Πρόγραμμα Πανελλήνιας εμβέλειας κ,λπ. 

3) Το γεγονός ότι οι υπηρετούντες υπάλληλοι στην 
Γ.Γ.Ν.Γ είναι εβδομήντα (70) άτομα. 

• Το σύνολο των εγγεγραμμένων πιστώσεων για το 
έτος 2013 και στον ΚΑΕ 0511 ανέρχεται περίπου στο ποσό 
των [24.500,00€ (διαμορφωμένη) 15.000,00 € αρχική], 

• Η συνολική δαπάνη για το Β' εξάμηνο ανέρχεται 
περίπου στο ποσό των 10.260,00 € σε βάρος του ΚΑΕ 
0511 οικονομικού έτους 2013, για σαράντα πέντε (45) μο¬ 
νίμους υπαλλήλους, για σαράντα (40) ώρες στο καθένα 
και για όλο το εξάμηνο στη Γ.Γ.Ν.Γ. 

• Οι συνολικές ώρες για τους παραπάνω υπαλλήλους 
είναι (40) για το Β' εξάμηνο 2013. 

4) Τ ις υπηρεσιακές ανάγκες της Γ.Γ.Ν.Γ., αποφασίζεταί: 

1) Εγκρίνουμε την καθιέρωση υπερωριακής απογευ¬ 
ματινής απασχόλησης για το χρονικό διάστημα μέχρι 
31.12.2013 (Β') εξάμηνου 2013 ,σαράντα πέντε (45) μονίμων 
υπαλλήλων και ΙΔΑΧ για σαράντα (40) ώρες στο καθένα 
και για όλο το εξάμηνο στη Γ.Γ.Ν.Γ., με σύνολο για το Β' 
εξάμηνο (40) ώρες και με δαπάνη περίπου (10.260,00 €). 

2) Η πραγματοποίηση των ωρών υπερωριακής απογευ¬ 
ματινής απασχόλησης θα βεβαιώνεται κάθε φορά από 
το αρμόδιο όργανο της Γ.Γ.Ν.Γ., όπως αυτό προκύπτει 
από τις αποφάσεις εκχωρήσεως αρμοδιοτήτων, καθώς 
και τα συνεργεία υπερωριακής απασχόλησης. 

3) Η δαπάνη βαρύνει το προϋπολογισμό της Γ.Γ.Ν.Γ 
ειδ. Φορέα 33/630 (ΚΑΕ 0511) οικ. έτους 2013. 

4) Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως. 

(Αριθμ. ανάληψης ΥΔΕ: 83957/10-09-2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













